2018.

## Događaji
### Januar/Siječanj
* 1. 1. - Protesti u Iranu: deset žrtava sinoć - nemiri su suzbijeni nakon nekoliko dana.
* 1. 1. - Bugarsko predsedavanje EU.
* 1. 1. - U Kini stupila na snagu zabrana uvoza 24 vrste čvrstog otpada, do sada je tamo obrađivano oko polovine globalnih plastičnih i papirnih produkata.
* 1. 1. - U Kaliforniji legalizovana rekreativna upotreba marihuane.
* 3. 1. - Objavljeni izvodi iz knjige *Fire and Fury* o Trumpovom predsedništvu, dolazi do raskida sa bivšim savetnikom Stevom Bannonom, glavnim izvorom.
* 3. 1. - "Bomba ciklon" i rekordna hladnoća narednih dana na istoku Severne Amerike. U Sidneju, Australija, u isto vreme do 47 stepeni.
* 7. 1. - Spor na srpskoj desnici: mitropolit Amfilohije, jedan od potpisnika Apela za odbranu Kosova i Metohije, izjavio da strahuje "da Vučić vodi politiku izdaje Srbije i Kosova".
* 9. 1. - Prvi unutarkorejski razgovori posle dve godine: Severna Koreja će učestvovati na Olimpijskim igrama.
* 11. 1. - U Makedoniji izglasan Zakon o upotrebi jezika - albanski drugi službeni jezik (predsednik uložio veto).
* 12 - 28. 1. -  Europsko prvenstvo u rukometu - Hrvatska 2018.
* 15. 1. - U Makedoniji ratifikovan sporazum o prijateljstvu i saradnji sa Bugarskom (VMRO-DPMNE odsutan). 

* 16. 1. - U Kosovskoj Mitrovici ubijen srpski političar Oliver Ivanović.
* 20. 1. - Operacija Maslinova grančica: turska akcija protiv Afrinskog regiona Sirijskog Kurdistana.
* 23. 1. - U Rusiji povučena dozvola za prikazivanje filma "Staljinova smrt".
* 24. 1. - Sastanak Zaev–Tsipras u Davosu: Zaev izjavljuje da će biti promenjeno ime skopskog aerodroma Aleksandar Veliki, kao i autoputa.
* 24. 1. - Larry Nassar, doktor nacionalnog gimnastičkog tima SAD, osuđen na 40-175 godina zbog zlostavljanja preko 150 devojčica.
* 26. 1. - Dow Jones dostigao 26.616,71, zatim sledi silazni trend.
* 27. 1. - Miloš Zeman, protivnik imigracije i sankcija Rusiji, reizabran za predsednika Češke.
* 27. 1. - Talas nasilja u Afganistanu: preko 100 mrtvih u eksploziji ambulanthih kola sa ekpslozivom u Kabulu, u izvedbi talibana (20. 1. su napali Inter-Continental u istom gradu, a ID je 24. 1. napala *Save the Children* u Džalalabadu).
* 30. 1. - Jemenski građanski rat: južnjački separatisti stavili Aden pod kontrolu.

### Februar/Veljača
* 1. 2. - Objavljeni rezultati lidarskog istraživanja 2.100 kv.km Rezervata majanske biosfere u Gvatemali - otkriveno 60.000 struktura, uključujući četiri ceremonijalna centra. U gvatemalskim prašumama arheolozi su otkrili preko 60 000 majanskih građevina.
* 5. 2. - Korekcija Dow Jonesa: pao 1.175 poena, tj. 4,6% (očekuje se povećanje kamate u SAD nakon rasta zaposlenosti i plata).
* 6. 2. - Predstavljena strategija Evropske komisije za Zapadni Balkan: članstvo Srbije i Crne Gore moguće do 2025.

* 6. 2. - Lansirana SpaceXova raketa Falcon Heavy sa Elon Muskovim Tesla rodsterom kao simuliranim teretom.
* 7/8. 2. - Američki udar na vladine sirijske snage kod Deir al-Zoura, koji su napadali kurdske položaje - poginuo je i nepoznati broj ruskih plaćenika, vagnerovaca.
* 9 - 25. 2. - Zimske olimpijske igre u Pyeongchangu, Južna Koreja.
* 10. 2. - Nakon što je iranski dron otkriven i uništen iznad Izraela, Izraelci gađaju iranske ciljeve u Siriji, pri čemu gube jedan F-16 (pao u Izraelu).
* 11. 2. - Saratov Airlines Flight 703: avion pao nakon poletanja iz Moskve, 71 žrtva.
* 12 - 13. 2. - Predsednik Vučić u poseti Hrvatskoj.
* 14. 2. - Pucnjava u srednjoj školi u Parkland, Florida, 17 mrtvih - pokreće kampanju protesta.
* 14. 2. - Južnoafrički predsednik Jacob Zuma dao ostavku pod pritiskom svoje partije, usled optužbi za korupciju. Nasleđuje ga Cyril Ramaphosa.
* februar - Dobrotvorna organizacija Oxfam pogođena skandalom za seksualnu eksploataciju, nakon čega se pojavljuju tvrdnje i za neke druge organizacije iz iste branše.
* 20. 2. - Sirijski građanski rat: pro-Asadove Narodne snage stižu u Afrin po sporazumu sa Kurdima. U toku je i jaka vladina ofanziva protiv Istočne Ghoute blizu Damaska.
* 21. 2. - Izvanredni povjerenik hrvatske vlade za Agrokor Ante Ramljak podnio ostavku.
* 21/22. 2. - Bačena bomba na američku ambasadu u Podgorici, počinitelj se ubio.
*  25. 2. - Ubistvo slovačkog novinara Jána Kuciaka i njegove partnerke.
*  26. 2. - "Sibirska" hladnoća u Evropi i rekordno visoka temperatura na Arktiku.
* 27. 2. - Opadanje dizela: sud u Nemačkoj presudio da gradovi mogu zabraniti starija dizel vozila.

### Mart/Ožujak
* 1. 3. - Trump najavio carinu od 25% za čelik i 10% za aluminijum (od 8. 3.) - berze pale usled straha od carinskog rata.
* 1. 3. - Putin najavljuje novo strateško nuklearno naoružanje, odgovor na američku raketnu odbranu.
* 4. 3. - Izbori u Italiji, najviše glasova za leve i desne populiste i poraz vladajuće levice.
* 4. 3. - Lokalni izbori u Beogradu: naprednjaci zadržavaju apsolutnu većinu, DS ne prelazi cenzus.
* 4. 3. - 90. dodjela Oscara: najbolji film *[[The Shape of Water]]*, ukupno 4 nagrade od 13 nominacija, *[[Dunkirk (film, 2017)|Dunkirk]]* 3 od 8 itd.
* 4. 3. - Bivši dvostruki ruski agent Sergej Skripalj i njegova kćerka otrovani nervnim agensom u Salisburyju, Engleska.

* 8. 3. - Transpacifičko partnerstvo: jedanaest zemalja potpisalo novi trgovački sporazum, sada bez SAD.
* 9. 3. - Objavljeno da je severnokorejski lider Kim Jong-un spreman za sastanak sa predsednikom Trumpom i razgovor o denuklearizaciji.
* 12. 3. - Kineski kongres ukinuo ograničenje mandata predsednika - mogućnost doživotne vlasti za Xi Jinpinga.
* 13. 3. - Smijenjen državni tajnik SAD Rex Tillerson, kao nasljednik označen direktor CIA Mike Pompeo.
* 14. 3. - Četvrta vlada nemačke kancelarke Angele Merkel - ponovo velika koalicija sa SPD, skoro pola godine nakon izbora.
* 14. 3. - Premijer Slovenije Miro Cerar dao ostavku jer je Vrhovni sud poništio referendum o pruzi Koper–Divača.
* 14. 3. - Premijer Slovačke Robert Fico daje ostavku usled političke krize nakon ubistva novinara Jána Kuciaka.
* 17. 3. - Otkriven skandal sa firmom *Cambridge Analytica* koja je sakupila podatke velikog broja korisnika *Facebook*-a za potrebe kampanja Trumpa i Brexita.
* 18. 3. - Predsednički izbori u Rusiji, četvrti mandat za Putina.
* 18. 3. - Turci i sirijska opozicija zauzimaju kurdsko uporište Afrin.
* 21. 3. - Skupština Kosova ratifikovala, nakon četiri bacanja suzavca, Sporazum o državnoj granici između Crne Gore i Republike Kosovo (stupa na snagu 5. juna) - uslov za viznu liberalizaciju sa EU.
* 23. 3. - Iz bezbednosnih razloga zabranjena rukometna utakmica juniorki Srbije i Kosova u Kovilovu - EHF diskvalifikovao Srbiju iz kvalifikacija za svetsko prvenstvo.
* 24. 3. - U Banja Luci pronađeno tijelo Davida Dragičevića - prvo ocenjeno kao nesreća zatim ubistvo, održavaće se skupovi "Pravda za Davida".
* 24. 3. - Teroristički čin u Trèbes, Francuska - žandarmerijski potpuk. Arnaud Beltrame ubijen nakon što se zamenio sa taokinjom.
* 24. 3. - Prosvjed u Zagrebu protiv ratifikacije Istanbulske konvencije.
* 25. 3. - Požar u tržnom centru u Kemerovu, Rusija, stradalo 64 ljudi, većinom dece.
* 25. 3. - Bivši predsednik autonomne Katalonije Carles Puigdemont pritvoren u Nemačkoj - protesti i sukobi s policijom u Barceloni.
* 26. 3. - Marko Đurić, šef kancelarije Vlade Srbije za KiM, uhapšen u severnoj Mitrovici i udaljen sa Kosova; u sukobu sa policijom u Mitrovici ima povređenih.
* 26. 3. - Niz zapadnih zemalja, uključujući Hrvatsku (kasnije i Crnu Goru), protjeruje ruske diplomate povodom trovanja Sergeja Skripalja.
* 28. 3. - "Novi ljudski organ": objavljena studija po kojoj bi intersticijum mogao biti smatran zasebnim organom zbog svog značaja.
* 29. 3. - Na Kosovu uhapšena šestorica turskih državljana "gulenista", zaposlenih u školama Mehmet Akif, i proterana u Tursku - premijer Haradinaj zbog toga razrešava dužnosti ministra unutrašnjih poslova Fljamura Sefaja i direktora Kosovske obaveštajne agencije Dritona Gašija.
* 29. 3. - Požar u zatvoru u venecuelanskom mestu Valencia, 68 mrtvih.
* 30. 3. - Palestinski Dan zemlje: u protestima na granici Gaze gine 18 Palestinaca.
* 31. 3. - Najveći putnički brod *[[Symphony of the Seas]]* na prvom putovanju - 228.081 bruto tona, dužina 362 m.

### April/Travanj
* 2. 4. - Kina povećava carinu na neke prehrambene proizvode iz SAD, na šta ovi odgovoraju uzvratnim merama.
* 6. 4. - Trebevićka žičara u Sarajevu otvorena posle 26 godina.
* 7. 4. - Sirijski građanski rat: izvešteno o hemijskom napadu u Dumi kod Damaska, koji sirijska vlada i saveznici poriču (SAD, UK i Fr. odgovaraju udarima 14. 4.).
* 8. 4. - Izbori u Mađarskoj: Orbánova koalicija ima 48,5% glasova i dvotrećinsku većinu u parlamentu.
* 11. 4. - Žalbeno veće Mehanizma krivičnih sudova u Hagu osudilo Vojislava Šešelja na 10 godina za progon i podsticanje na progon Hrvata u Hrtkovcima 1992. (odležao 2003-2014).
* 11. 4. - G-4 Super Galeb pao kod Kovačice, jedan pilot poginuo, drugi povređen.
* 11. 4. - Pad alžirskog vojnog transportnog aviona, 257 mrtvih.
* 12. 4. - Zauzećem Dume, sirijska vlada je dovršila osvajanje Istočne Gute, pobunjeničkog područja kod Damaska.
* 13. 4. - Hrvatski sabor ratificirao Istanbulsku konvenciju, usprkos prosvjedima i žučnim raspravama.
* 15. 4. -  Predsjednički izbori u Crnoj Gori: Milo Đukanović.
* 18. 4. - Poseta delegacije hrvatskog Sabora Beogradu prekinuta nakon Šešeljevog ispada. Osnovano predstavništvo Hrvatske gospodarske komore.
* 18. 4. - SpaceX-ova raketa lansirala NASA-inu opservatoriju *[[Transiting Exoplanet Survey Satellite]]*.
* 19. 4. - Miguel Díaz-Canel je novi kubanski predsednik nakon Raula Castra.
* 19. 4. - U Saudi Arabiji ponovo radi bioskop, posle 35 godina.
* 22. 4. - Predsednik Nikaragve Daniel Ortega objavio da odustaje od reforme socijalne sigurnosti - protesti i dalje traju, stradalo je nekoliko desetina ljudi.
* 23. 4. - Armenski premijer, i donedavni predsjednik, Serž Sargsjan dao ostavku usljed prosvjeda.
* 26. 4. - Bill Cosby proglašen krivim za seksualni napad na jednu ženu, od 59 koliko ga je optužilo (uglavnom zastarelo). 
* 27. 4. - Sastanak lidera dvije Koreje, sa južne strane granice - prvi put da sjeverni lider pređe crtu.
* 27. 4. - Atif Dudaković i još nekoliko osoba uhapšeno pod optužbom za ratne zločine nad Srbima 1995. (pušteni na slobodu dva dana kasnije).

### Maj/Svibanj
* 2. 5. - Baskijska separatistička grupa ETA objavila svoje raspuštanje (u akcijama 1968-2010. ubili su 820 ljudi, od čega 340 civila).
* 3. 5. - Vulkan Kilauea: otvaraju se pukotine sa lavom na istoku ostrva Hawaii.
* 4. 5. - Hladni rat 2.0: rekonstituira se Druga flota SAD (Istočna obala SAD i severozapadni Atlantik).
* 6. 5. - Policijska blokada Hrtkovaca sprečila Šešeljev miting.
* 6. 5. - Prvi izbori u Libanu posle devet godina.
* 8. 5. - Lider protesta Nikol Pashinyan izabran za premijera Armenije.
* 8. 5. - Predsednik Trump objavio da se SAD povlače iz nuklearnog sporazuma sa Iranom.
* 8. 5. - Novinarka podgoričkih "Vijesti" Olivera Lakić ranjena ispred svog stana.
* 10. 5. - Izraelci gađali iranske mete u Siriji, nakon što su ispaljene rakete na izraelske položaje na Golanu.
* 10. 5. - Mahathir Mohamad (92) ponovo premijer Malezije nakon što je vodio opoziciju u prvu pobedu od nezavisnosti 1957.
* 8 - 12. 5. - Pjesma Eurovizije 2018. u Lisabonu: pobjednica Netta Barzilai iz Izraela.
* 13 - 14. 5. - Teroristički napadi samoubilačkih porodica na tri crkve i na sedište policije u Surabaji u Indoneziji.
* 14. 5. - Otvorena ambasada SAD u Jerusalemu. Preko 60 Palestinaca stradalo na granici Gaze.
* 14. 5. - Afera Hotmail: potpredsjednica hrvatske vlade Martina Dalić podnijela ostavku, nakon skandala s mejlovima u vezi afere Agrokor.
* 16. 5. - Predsednik Putin otvorio Krimski most preko Kerčkog moreuza.
* 17. 5. - Samit EU – Zapadni Balkan u Sofiji.
* 18. 5. - Cubana de Aviación Flight 972: avion pao odmah po poletanju iz Havane, 110 mrtvih.
* 18 - 20. 5. - *Final Four* košarkaške Eurolige održan u Beogradu, šampion je Real Madrid.
* 19. 5. - Venčanje princa Harryja i Meghan Markle.
* 20. 5. - Erdoganov evropski miting održan u Sarajevu.
* 24. 5. - Severni Korejci uništili nuklearni poligon Punggye-ri. Trump istog dana objavio da samita sa Kimom 12. juna neće biti, zbog s.k. "neprijateljskih izjava" (a nakon američkih spominjanja "libijskog scenarija"). Dalji kontakti ipak vraćaju samit.
* 25. 5. - Opća uredba o zaštiti podataka stupa na snagu u EU.
* 25. 5. - Referendum o abortusu u Republici Irskoj: 66,4% je za opoziv Osmog amandmana iz 1983, koji je zabranjivao abortus u skoro svim slučajevima.
* 25. 5. - Harvey Weinstein se predao u New Yorku, optužen je za silovanje i seksualno zlostavljanje.
* 25. 5. - Malaysia Airlines let 17: Holandija i Australija smatraju da je Rusija odgovorna za obaranje aviona 2014.
* 30. 5. - Ruski novinar Arkadij Babčenko se pojavio živ u Kijevu - jučerašnje "ubistvo" inscenirano kako bi se sprečio navodno planirani pravi napad.
* 30. 5. - Pacifička komanda SAD promenila ime u Indo-pacifička (*[[United States Indo-Pacific Command]]*, USINDOPACOM).

### Jun/Juni/Lipanj
* 1. 6. - Stupile na snagu nove američke carine na čelik i aluminijum iz EU, Kanade i Meksika.
* 1. 6. - Izglasano nepoverenje španskoj vladi Mariana Rajoya, zbog umešanosti stranke PP u korupciju - novi premijer je socijalista Pedro Sánchez. Vlada položila zakletvu 7. juna, 11 od 17 ministara su žene.
* 1. 6. - Nova vlada Italije: ipak koalicija lijevih i desnih populista, Pokret pet zvijezda i Lega Nord, na čelu sa Giuseppe Conteom, pet dana nakon što je predsjednik stopirao raniji sastav.
* 2. 6. - Dolazak nove katalonske vlade (Quim Torra) okončava direktnu vlast Madrida.
* 2. 6. - Premijer Jordana dao ostavku usled protesta zbog mera štednje.
* 3. 6. - Izbori u Sloveniji: najviše glasova za Janšin SDS (25 od 90 mandata).
* 3. 6. - Velika erupcija Volcán de Fuego u Gvatemali - stradala okolna sela.
* 9. 6. - Samit G7 u Kanadi: preds. Trump nije podržao zajednički kominike, analitičari govore o samitu "G6+1".
* 11. 6. - Španski premijer izjavljuje da će dopustiti pristajanje broda Aquarius sa 629 spašenih migranata, koje su odbili Italija i Malta (stiže u Valenciju 17. 6.).
* 12. 6. - Samit Trump – Kim u Singapuru.
* 13 - 15. 6. - Slučaj novinara Stefana Cvetkovića iz Bele Crkve: on tvrdi da je bio otet, tužilaštvo da nije.
* 14. 6. - 15. 7. -  FIFA Svjetsko prvenstvo 2018. u Rusiji.
* 17. 6. - Na Prespi potpisan sporazum između Grčke i Makedonije, po kojem će se BJRM zvati Republika Severna Makedonija - sporazum nailazi na otpore u obe zemlje, sledi referendum u Makedoniji najesen.
* 20. 6. - U Mađarskoj usvojen zakon "Stop Soros" kojim je zabranjena pomoć migrantima.
* 20. 6. - Pod pritiskom javnosti, preds. Trump prekinuo razdvajanje dece od roditelja migranata na granici - preko 2.300 dece od uvođenja nulte tolerancije u maju.
* 21. 6. - Argentina – Hrvatska 0:3.
* 22. 6. - Srbija – Švajcarska 1:2 - nedosuđeni penal za Srbiju i "orlovski pozdrav" nakon švajcarskih golova.
* 23. 6. - Predsednik Zimbabvea Emmerson Mnangagwa izbegao eksploziju na mitingu u Bulawayu. Istog dana napadnut i miting etiopskog premijera Ahmeda.
* 24. 6. - Prevremeni predsednički i parlamentarni izbori u Turskoj: još jedan mandat za Erdoğana, sada u predsedničkom sistemu u kome je i šef vlade.
* 24. 6. - Žene u Saudi Arabiji od danas mogu voziti - ali neke aktivistice su u zatvoru.
* 28. 6. - Narodni muzej u Beogradu ponovo otvoren posle 15 godina.
* 30. 6. - U Amesburyju, nedaleko od Salisburyja, pronađen još jedan par otrovan nervnim otrovom.
* 30. 6. - Sa Glavne železničke stanice u Beogradu krenuo poslednji voz, 134 godine od otvaranja.

### Jul/Juli/Srpanj
* 1. 7. - Andrés Manuel López Obrador iz leve partije MORENA izabran za predsednika Meksika. Istovremeno su održavani i parlamentarni i lokalni izbori, tokom kampanje je ubijeno 130 ljudi.
* 2. 7. - Juniorski fudbalski tim, 12 dečaka i trener, pronađeni živi u pećini na severu Tajlanda, u kojoj su nestali pre deset dana - izvučeni 8-10. 7..
* 5. 7. - Tajfun Prapiroon donosi rekordnu kišu u jugozapadnom Japanu, u klizištima i poplavama strada oko 200 ljudi.
* 9. 7. - Britanski ministar ino. poslova Boris Johnson je jedan od ministara koji podnosi ostavku nezadovoljan planom premijerke May za meki Brexit.
* 9. 7. - Etiopija i Eritreja izjavili da je stanje rata između njih okončano - mirovni sporazum nakon graničnog sukoba 1998-2000 nije bio sproveden.

* 11. 7. - Polufinale Svjetskog prvenstva: Hrvatska - Engleska 2:1.
* 11. 7. - Grčka objavila da proteruje dvojicu ruskih diplomata zbog podsticanja opozicije sporazumu sa Makedonijom.
* 12. 7. - Sirijski građanski rat: vladine snage preuzimaju Deru, gde je 2011. započela pobuna.
* 13. 7. - Bombaški napadi na predizborne mitinge u Pakistanu, 149 odn. 5 mrtvih.
* 15. 7. - Finale Svjetskog prvenstva: Francuska - Hrvatska 4:2. Luka Modrić dobio Zlatnu loptu.
* 15. 7. - Novak Đoković četvrti put osvaja Wimbledonski teniski turnir, prvi Grand Slam od 2016.
* 15. 7. - U njujorškom muzeju MoMA otvorena izložba *Toward a Concrete Utopia: Architecture in Yugoslavia, 1948–1980* (do januara).
* 16. 7. - Samit Putin – Trump u Helsinkiju. Izgleda kao da Trump više veruje sagovorniku nego američkim obaveštajnim agencijama.
* 17. 7. - EU i Japan potpisali sporazum o slobodnoj trgovini koji pokriva preko 600 miliona ljudi i oko trećine globalnog GDP.
* 17. 7. - Trump u intervjuu dovodi u pitanje kolektivnu odbranu NATO: Crnogorci su "veoma jaki" i "agresivni ljudi" i "čestitamo, vi ste u trećem svetskom ratu".
* 19. 7. - Izrael definisan kao nacionalni dom jevrejskog naroda, jedini zvanični jezik je hebrejski.
* 23. 7. - Požar opustošio selo Mati na istočnoj Atici, 87 mrtvih. Temperatura u Japanu dostiže rekordnih 41,1&nbsp;°C. Vrućina i suša je i u Britaniji i severu Evrope. 
* 25. 7. - Sastanak Trump - Juncker: radit će na snižavanju carina, EU planira kupovati više ukapljenog plina i soje - zasada izbjegnut carinski rat.
* 25. 7. - Upad grupe ID u Suwaydu na jugu Sirije, stradalo 258 civila pre nego što su likvidirani.
* 28. 7. - U Barseloni završeno Evropsko prvenstvo u vaterpolu: Srbija 1, Španija 2, Hrvatska 3, Crna Gora 6.
* 30. 7. - Ozvaničen početak gradnje Pelješkog mosta - rok 36 mjeseci.
* 30. 7. - Parlamentarni i predsednički izbori u Zimbabveu: pobeđuju ZANU-PF i preds. Emmerson Mnangagwa - opozicija smatra da su izbori namešteni, dolazi do nereda sa 6 mrtvih.
* 31. 7. - Dan nacionalne sućuti u Hrvatskoj u povodu smrti Olivera Dragojevića (pokop sutradan u Veloj Luci).

### Avgust/August/Kolovoz
* 2. 8. - Apple Inc. postaje prva kompanija s kapitalizacijom od bilion dolara.
* 2 - 12. 8. - Evropski šampionati u Glasgowu i Berlinu, novi multisportski događaj.
* 4. 8. - Eksplozije dronova na vojnoj smotri pred venecuelanskim predsednikom Madurom.
* 5. 8. - Jak zemljotres na indonežanskom ostrvu Lombok, 560 mrtvih.
* 7. 8. - Vraćene američke sankcije protiv Irana - SAD su se ranije povukle iz nuklearnog sporazuma.
* 9. 8. - Predsednik Vučić izjavio da se zalaže za razgraničenje sa Albancima na Kosovu.
* 9. 8. - Jemenski rat: saudijski avion pogodio školski autobus u Dahyanu, stradalo 29-oro dece.
* 10. 8. - Tanker oštetio luku Ploče.
* 10. 8. - SAD udvostručile carine na metale iz Turske, lira pala 20%.
* 10. 8. - Protesti protiv korupcije u Bukureštu se pretvaraju u nerede.
* 10 - 14. 8. - Talibanski napad na afganski grad Ghazni - odbijen uz nekoliko stotina mrtvih.
* 12. 8. - NASA lansira *[[Parker Solar Probe]]* koja će izbliza proučavati Sunce (najbliži periheli 2024-25).
* 12. 8. - U Kazahstanu potpisana Konvencija o pravnom statusu Kaspijskog mora.
* 14. 8. - Srušio se deo mosta Morandi na vijaduktu u Đenovi, 43 mrtvih.
* 19. 8. - Zlatni masters Novaka Đokovića: pobedom u Cincinnatiju, ima trofeje sa svih devet velikih turnira.
* 20. 8. - Greta Thunberg prvi put izostaje iz škole - sedi pred švedskim Riksdagom i zahteva poštovanje Pariskog sporazuma o smanjenju gasova staklene bašte. Prošli mesec je bio najtopliji ikad u Švedskoj, sa brojnim požarima.
* 20. 8. - Grčka izlazi posle osam godina iz programa ekonomske pomoći - 289 milijardi eura u tri paketa, BDP je 25% niži nego na početku krize.
* 20. 8. - Venecuelanska kriza: uvodi se nova valuta, suvereni bolivar, denominovan za pet nula, vezan za kriptovalutu petro. Inflacija bi mogla dostići milion posto, od 2014. zemlju je napustilo 2,3 miliona ljudi.
* 21. 8. - Bivši Trumpov advokat Michael Cohen se izjasnio krivim u vezi kršenja finansiranja kampanje, u čemu je implicirao i Trumpa (isplate za Stormy Daniels i Karen McDougal). Raniji predsedavajući kampanje Paul Manafort proglašen krivim za bankarske i poreske prevare.
* 23. 8. - Potpisan sporazum o gradnji fabrike guma u Zrenjaninu sa firmom Linglong Tire vrednosti blizu milijardu eura.
* 24. 8. - Nakon smjene na čelu stranke, Scott Morrison je novi premijer Australije nakon Malcolma Turnbulla - peti za pet godina.
* 27. 8. - Izveštaj UN preporučuje da vojni lideri Burme budu optuženi za genocid Rohingyi. U Bangladešu se nalazi 725.000 izbeglica.
* 27. 8. - Demonstracije krajnje desnice u Chemnitzu, nakon što su imigranti izboli jednog Nijemca.
* 29. 8. - FK Crvena zvezda se plasirala u Ligu šampiona.
* 31. 8. - Ubijen lider "Donjecke NR" Aleksandar Zaharčenko.

### Septembar/Rujan
* 1. 9. - Opština Tuzi izdvojena iz Podgorice.
* 2. 9. - Katastrofalni požar u Brazilskom nacionalnom muzeju pri čemu su izgoreli neprocenjivi istorijski eksponati i umetnička dela.

* 3. 9. - Brodogradilište Uljanik u krizi: račun je blokiran, prije dva dana je otkazana gradnja četiri broda, a policija provodi izvide.
* 4. 9. - Tajfun Jebi je najjači koji je pogodio Japan od 1993.
* 5. 9. - Slučaj trovanja u Salisburyju: premijerka May iznosi nalaze da su odgovorna dvojica ruskih državljana, agenata GRU. Ovi se 13. 9. pojavljuju na RT i kažu da su razgledali katedralu.
* 6. 9. - Počeo prvi turnir UEFA Liga nacija.
* 6. 9. - Brazilski predsednički kandidat Jair Bolsonaro uboden u stomak.
* 6. 9. - Dekriminalizovana homoseksualnost u Indiji.
* 7. 9. - Na konferenciji u Teheranu, Rusija i Iran odbacuju turski predlog za primirje u Idlibu. Rusija i Turska ipak dogovaraju 17. 9. demilitarizovanu zonu.
* 8 - 9. 9. - Poseta predsednika Vučića severnom Kosovu.
* 11. 9. - U istočnom Sibiru se održavaju veliki manevri Vostok 18, na kojima učestvuju i jedinice iz Kine i Mongolije. Istovremeno se održava Istočni ekonomski forum u Vladivostoku.
* 12. 9. - Europski parlament glasovao za pokretanje procedure protiv Madžarske zbog kršenja demokratskih pravila (HDZ glasao protiv).
* 14. 9. - Uragan Florence stigao do Sjeverne Karoline, izaziva velike poplave.
* 15 - 16. 9. - Tajfun Mangkhut/Ompong pogađa sever Filipina, Hong Kong i južnu Kinu.
* 17. 9. - U Pekingu potpisani ugovori: strateško partnerstvo RTB Bor i *[[Zijin Mining]]* (1,46 milijardi dolara); Industrijski park prijateljstva u Borči sa CRBC (220 miliona). *Zijin* je 5. 9. za 1,4 mlrd. dolara dogovorio kupovinu kanadskog *Nevsun Resources* s pravima na istraživanje Timočkog bakarno-zlatnog projekta, uključujući bogato nalazište Čukaru Peki.
* 17. 9. - Sirijci greškom oborili ruski avion sa 15 članova ruskog osoblja, tokom izraelskih raketnih udara.
* 20. 9. - Samit EU u Salzburgu: odbijen plan premijerke May za Brexit.
* 20. 9. - Tanzanijski feribot *MV Nyerere* potonuo na Viktorijinom jezeru, 224+ mrtvih.
* 21. 9. - Japanska letelica *[[Hayabusa2]]* spustila dva rovera na asteroid 162173 Ryugu.
* 22. 9. - Napad na iransku vojnu paradu u kuzestanskom gradu Ahvazu - 29 mrtvih, uključujući napadače.
* 23. 9. - Izbori na Maldivima: proindijska opozicija pobedila prokinesku vladu.
* 24. 9. - Stupile na snagu nove američke carine na još 200 milijardi dolara robe iz Kine.
* 27. 9. - Nominacija Bretta Kavanaugha za Vrhovni sud SAD: pred Senatom svedoči Christine Blasey Ford koja ga optužuje za seksualni napad 1982 - Trump nalaže istragu FBI.
* 28. 9. - Zemljotres i cunami pogodio grad Palu na severozapadnom Sulavesiju, 1000+ mrtvih.
* 29. 9. - Protest u Prištini protiv promene granica, predsednik Tači obilazi sa specijalcima prelaz Brnjak i jezero Gazivode, a Srbija povisuje borbenu gotovost.
* 30. 9. - Referendum u Makedoniji o sporazumu sa Grčkom o promeni imena i članstvu u NATO i EU - 94% je za, ali odziv je 37%.

### Oktobar/Listopad

* 2. 10. - Saudijski novinar Jamal Khashoggi nestao nakon ulaska u konzulat u Istanbulu - ovi priznaju 20. 10. da je stradao "u tuči".
* 4. 10. - Prijavljen nestanak predsednika Interpola Meng Hongweia, koji se nalazi u Kini od 20. 9. - odatle potvrđuju 7. 10. da se protiv njega vodi istraga.
* 6. 10. - Brett Kavanaugh je potvrđen, glasovima Senata 50:48, za sudiju Vrhovnog suda SAD, koji sada ima konzervativnu većinu.
* 6. 10. - U Bugarskoj ubijena novinarka Viktorija Marinova.
* 7. 10. -  Opći izbori u Bosni i Hercegovini. Predsjedništvo BiH: Džaferović, Dodik, Komšić. Vijeće ministara BiH formirano tek u decembru 2019.
* 10. 10. - Uragan Michael, treći najjači u SAD, pogađa Dršku Floride a zatim Džordžiju.
* 11. 10. - Vaseljenska patrijaršija odlučila priznati autokefalnost Ukrajinske pravoslavne crkve Kijevskog patrijarhata - Ruska pravoslavna crkva je još prošlog meseca zamrznula odnose sa VP.
* 11. 10. - Prosvjed u Mostaru protiv izbora Željka Komšića za hrvatskog člana predsjedništva BiH.
* 13. 10. - Prosvjedni skup u Vukovaru zbog neprocesuiranja počinitelja ratnih zločina.
* 13. 10. - Počela vojna vježba "Velebit 18 - združena snaga".
* 15. 10. - Američka maloprodajna kompanija *[[Sears]] Holdings* proglasila bankrot.
* oktobar - Kampovi za reedukaciju Ujgura u Xinjiangu dobijaju veći publicitet (postoje od 2014, znatno su uvećani od 2016).
* 17. 10. - Student Kerčke politehnike izvršio masovno ubistvo u svojoj školi - ukupno 21 stradali, uključujući njega.
* 17. 10. - U Kanadi legalizovana rekreativna upotreba kanabisa.
* 19. 10. - Makedonsko Sobranije glasalo za promenu ustava - procedura traje najmanje dva meseca.
* 19. 10. - Lansirana evropsko-japanska misija *[[BepiColombo]]* prema Merkuru (u orbitu stiže 2025).
* 20. 10. - U Japanu završeno Svetsko prvenstvo u odbojci za žene: Srbija prva, Tijana Bošković je MVP, Milena Rašić najbolji srednji bloker.
* 20. 10. - Trump objavljuje nameru da se SAD povuku iz Ugovora o nuklearnim snagama prelaznog dometa (INF).
* 20 - 21. 10. - U Afganistanu održani prvi izbori od 2010, dve godine kasnije nego što je prvobitno planirano.
* 22 - 25. 10. - Pošiljke sa eksplozivnim napravama poslate na adrese desetak kritičara Donalda Trumpa u SAD.
* 24. 10. - Migranti pokušali probiti hrvatski kordon na prelazu Maljevac kod Velike Kladuše.
* 24. 10. - Otvoren Most Hong Kong–Zhuhai–Macao: najduži morski prelaz, niz mostova, veštačkih ostrva i podmorskog tunela, dugačak 55&nbsp;km.
* 25. 10. - 23. 11. - Trident Juncture 2018 u Norveškoj su najveće vojne vježbe NATO od svršetka Hladnog rata.
* 26. 10. - U Sarajevu ubijena dvojica policajaca (dan žalosti u BiH 29. 10.).
* 27. 10. - Antisemita ubio 11 ljudi u sinagogi u Pittsburghu.
* 28. 10. - Krajnji desničar Jair Bolsonaro izabran za predsednika Brazila.
* 29. 10. - Lion Air Flight 610: avion Boeing 737 MAX pada u more nedaleko od Džakarte, 189 mrtvih.

* 31. 10. - U indijskoj državi Gudžarat predstavljen Kip jedinstva, kolosalna statua Vallabhbhai Patela, sa 182 metra najviša na svetu.

### Novembar/Studeni
* 4. 11. - Referendum o nezavisnosti Nove Kaledonije - 56% je protiv, manje nego što se očekivalo (moguća su još dva glasanja u sledeće četiri godine).
* 5. 11. - Novak Đoković ponovo prvi na ATP listi, posle dve godine.
* 5. 11. - Vraćaju se na snagu sve američke sankcije protiv Irana, uključujući naftni embargo.
* 6. 11. - Srednjomandatni izbori u SAD: republikanci gube predstavnički dom ali pojačavaju većinu u Senatu.
* 6. 11. - Vlada Kosova uvela takse od 10 posto na uvoz iz Srbije i BiH.
* 7. 11. - Ivica Todorić izručen Hrvatskoj.
* 11. 11. - Stogodišnjica kraja Prvog svjetskog rata, središnji skup u Parizu.
* novembar - *Camp Fire* na severu Kalifornije je najgori požar u istoriji države, uništen grad Paradise. Na jugu gori *Woolsey Fire* koji je pogodio i kuće poznatih u Malibuu.
* 12. 11. - Raspisana poternica za bivšim makedonskim premijerom Gruevskim, nakon što se nije javio na odsluženje zatvorske kazne - ali on je već napustio zemlju.
* 13. 11. - Brexit: EU i UK dogovorili nacrt trgovačkog sporazuma - britanska vlada ga sutradan podržava, mada dolazi do ostavke nekoliko njenih članova.
* 16. 11. - Odlučeno o promeni definicije kilograma, ampera, kelvina i mola - kilogram više neće biti definiran prema etalonu, već Planckovoj konstanti (na snazi od maja 2019).
* 19. 11. - Carlos Ghosn, šef Renaulta, Nissana i Mitsubishija, uhapšen u Japanu pod optužbom za finansijske zloupotrebe.
* 21. 11. - Dan nakon odbijenog ulaska u Interpol, vlada Kosova uvela takse od 100% na robu iz Srbije i BiH - napetost.
* 23. 11. - Predsednik Levice Srbije Borko Stefanović pretučen u Kruševcu - u decembru će zbog ovoga u Beogradu biti organizovani protesti "Stop krvavim košuljama", zatim Jedan od pet miliona.
* 24. 11. - Pokret žutih prsluka u Francuskoj: protesti zbog visokih cena goriva se pretvaraju u nerede na Elizejskim poljima.

* 25. 11. - Incident u Kerčkom moreuzu: Rusija zaplenila, uz otvaranje vatre, tri plovila ukrajinske mornarice u vodama koje smatra svojim. Proglašeno ratno stanje u delu Ukrajine.
* 25. 11. - U Bukureštu osvećena Katedrala Spasa naroda ili Nacionalna katedrala - kada bude završena biće najveća pravoslavna crkva na svetu.
* 25. 11. - Finale Davis Cupa: Hrvatska pobjeđuje u posljednjem natjecanju po starom formatu.
* 26. 11. - NASA-in lender *[[InSight]]* stiže na Mars.
* 30. 11. - Crnogorski političar Nebojša Medojević uhapšen zbog izjave da je specijalni tužilac primio mito.

### Decembar/Prosinac
* 1. 12. - Žuti prsluci: nasilni protesti u Parizu, oštećena Trijumfalna kapija.
* 1. 12. - Na samitu G20 u Buenos Airesu, SAD i Kina dogovorile "primirje" od 90 dana u trgovačkom ratu.
* 1. 12. - Meng Wanzhou, visoka funkcionerka Huaweia uhapšena u Kanadi po optužnici SAD u vezi sa kršenjem sankcija Iranu.
* 3. 12. - Luka Modrić dobio Zlatnu loptu.
* 3. 12. - Centralnoevropski univerzitet objavio da će se preseliti iz Budimpešte u Beč, nakon spora sa mađarskom vladom.
* 12. 12. - Premijerka Theresa May preživela glasanje o poverenju u svojoj stranci, dva dana nakon što je odložila glasanje o sporazumu o Brexitu.
* 14. 12. - Skupština Kosova izglasala zakone kojima se menja mandat Kosovskih bezbednosnih snaga, koje tako postaju vojska - Srbija se protivi, NATO i EU žale, SAD podržavaju.
* 15. 12. - U Katowicama završena Konferencija UN o promeni klime, dogovoren pravilnik za sprovođenje Pariškog sporazuma iz 2015.
* 19. 12. - Predsednik Trump iznenada najavio povlačenje američkih vojnika iz Sirije, jer je ISIS "pobeđena".
* 19. 12. - Nemačka vlada usvojila novi imigracioni zakon čija je namera olakšavanje zapošljavanje kvalifikovanih radnika izvan EU.
* 21. 12. - Sudar autobusa i voza u Donjem Međurovu kod Niša - petoro poginulih i 26 povređenih.
* 22. 12. - Počinje obustava aktivnosti vlade SAD (*shutdown*) zbog spora oko finansiranja zida na granici sa Meksikom.
* 23. 12. - Erupcija Anak Krakatoa izaziva cunami na obali Sumatre i Jave - stotine mrtvih.
* 25. 12. - "Pravda za Davida": privedeni njegovi roditelji, sukob građana i policije, uklonjena obeležja.
* 26. 12. - Nestabilnost Dow Jonesa: nakon najslabijeg Badnjeg dana, skočio 1086 poena (4,98%). Globalna tržišta su imala najslabiju godinu od 2008.
* 29. 12. - Italija usvojila revidirani budžet, nakon dvomesečnog spora sa EU zbog povećane potrošnje.

## Godišnjice/obljetnice
* 50 godina (→ 1968): Praško proljeće i Invazija, Tet ofanziva u Vijetnamskom ratu. Studentske demonstracije u mnogim zemljama. Osnovan FPN UB. Izgrađen Paški most. Izašla Zagrebačka Biblija. Nove države: Nauru, Mauricijus, Svazilend, Ekvatorijalna Gvineja. 
* 100 godina (→ 1918): Prvi svetski rat: Kavkaska kampanja, Operacija Faustschlag, Mir u Brest-Litovsku, Kaiserschlacht, Mesopotamska kampanja kao i operacije u Palestini i Siriji, Ofanziva od sto dana, proboj Solunskog fronta. Ruski građanski rat i Ubistvo Romanovih. Španski grip. Nove države: Kraljevina SHS, Čehoslovačka, Poljska, Litvanija, Letonija, Estonija, takođe i umanjene Austrija i Mađarska.
** Rođeni: Ingmar Bergman, Nelson Mandela, Rita Hayworth, Aleksandar Solženjicin.
** Umrli: Gustav Klimt, Claude Debussy, Gavrilo Princip, Egon Schiele, Guillaume Apollinaire, Ivan Cankar.
* 200 godina (→ 1818): *[[Frankenstein, or The Modern Prometeus]]*, nezavisnost Čilea, božićna pjesma "Tiha noć", Srpski rječnik. Rođeni: Petar Preradović, Karl Marx, Emily Brontë, Ivan Turgenjev.
* 300 godina (→ 1718): Požarevački mir.
* 400 godina (→ 1618): Druga Praška defenestracija - Tridesetogodišnji rat počinje u Češkoj.
* 600 godina (→ 1418): Izgrađen Manastir Manasija.
* 1000 godina (→ 1018): Kraj Prvo Bugarskog/Samuilovog carstva.

## Rođenja

* 25. 2. - Stefan Karađorđević, sin princa Filipa

## Smrti

### Januar/Siječanj
* 7. 1. - France Gall, pjevačica (* 1947)
* 10. 1. - Predrag Lucić, novinar i književnik (* 1964)
* 15. 1. - Dolores O'Riordan, kantautorica *The Cranberries* (* 1971)
* 16. 1. - Oliver Ivanović, srpski političar (* 1953)
* 22. 1. - Ursula K. Le Guin, SF spisateljica (* 1929)
* 25. 1. - Vuk Krnjević, pjesnik (* 1935)
* 27. 1. - Ingvar Kamprad, osnivač IKEA-e (* 1926)
* 28. 1. - Marijan Hanžeković, pravnik i izdavač (* 1952)

### Februar/Veljača
* 4. 2. - John Mahoney, britansko-američki glumac (* 1940)
* 9. 2. - Nebojša Glogovac, glumac (* 1969)
* 12. 2. - Slobodan Turlakov, profesor FMU BU, doktor književnih nauka (* 1929)
* 13. 2. - Dobri Dobrev, bugarski asketa (* 1914)
* 14. 2. - Ruud Lubbers, bivši premijer Holandije (* 1939)
* 14. 2. - Morgan Tsvangirai, bivši premijer Zimbabvea (* 1952)
* 18. 2. - Nazif Mujić, bosanski glumac-naturščik (* 1970)
* 21. 2. - Billy Graham, američki propovednik (* 1918)
* 22. 2. - Tomislav Bajić, srpski pevač (* 1935)
* 24. 2. - Sridevi, zvezda Bollywooda (* 1963)
* 26. 2. - Danica Milosavljević, narodni heroj (* 1925)

### Mart/Ožujak
* 3. 3. - Sabit Hadžić, košarkaš i trener (* 1957)
* 4. 3. - Davide Astori, fudbaler (* 1987)
* 7. 3. - Jovan Radulović, srpski književnik (* 1951)
* 7. 3. - Davor Štambuk, hrvatski karikaturist (* 1934)
* 9. 3. - John E. Sulston, engleski biolog (* 1942)
* 9. 3. - Ivan Pahernik, karikaturist, pjesnik (* 1938)
* 10. 3. - Hubert de Givenchy, modni kreator (* 1927)
* 14. 3. - Stephen Hawking, britanski fizičar (* 1942)
* 14. 3. - Petar Stipetić, hrvatski general, načelnik Stožera HV (* 1937)
* 16. 3. - Milan Vuković, bivši predsjednik Vrhovnog suda RH (* 1933)
* 23. 3. - Vladimir Premec, filozof, akademik ANUBIH (* 1939)
* 24. 3. - Josip Vaništa, umjetnik, akademik HAZU (* 1924)
* 24. 3. - Lys Assia, švicarska pjevačica, pobjednica Eurosonga (* 1924)
* 24. 3. - Bruno Boban, nogometaš (* 1992)
* 30. 3. - Sabahudin Kurt, pjevač (* 1935)
* 31. 3. - Kamenko Katić, TV voditelj (* 1935)

### April/Travanj
* 1. 4. - Mirko Alvirović, TV voditelj, automobilista (* 1946)
* 1. 4. - Steven Bochco, TV scenarist i producent (* 1943)
* 2. 4. - Winnie Mandela, borac protiv aparthejda, bivša Nelsonova supruga (* 1936)
* 3. 4. - Danilo Ž. Marković, bivši ministar prosvete Srbije (* 1933)
* 5. 4. - Branislav Pokrajac, rukometaš, trener (* 1947)
* 7. 4. - Božidar Smiljanić, glumac (* 1936)
* 10. 4. - Jelena Žigon, glumica (* 1933)
* 12. 4. - Zoran Krasić, srpski političar (SRS), pravnik (* 1956)
* 13. 4. - Miloš Forman, režiser (* 1932)
* 15. 4. - Božidar Boki Milošević, klarinetista, pedagog (* 1931)
* 15. 4. - R. Lee Ermey, glumac (* 1944)
* 17. 4. - Barbara Bush, bivša Prva dama SAD (* 1925)
* 20. 4. - Avicii, disk džokej i muzički producent (* 1989)
* 21. 4. - Verne Troyer, glumac i kaskader (* 1969)
* 22. 4. - Demeter Bitenc, glumac (* 1922)
* 27. 4. - Jordan Nikolić, pevač narodnih pesama (* 1933)
* 27. 4. - Dragomir Tavra, judaš, izbornik reprezentacije (* 1961)
* 27. 4. - Snježana Ušić, odbojkašica (* 1962)

### Maj/Svibanj
* 4. 5. - Georgij Paro, kazališni redatelj (* 1934)
* 10. 5. - David Goodall, botaničar (* 1914)
* 12. 5. - Borislav Mikelić, privrednik, bivši predsednik vlade RSK (* 1939)
* 12. 5. - Will Alsop, britanski arhitekta (* 1947)
* 13. 5. - Margot Kidder, glumica (* 1948)
* 14. 5. - Tom Wolfe, književnik, novinar (* 1931)
* 16. 5. - Lucian Pintilie, filmski režiser (* 1933)
* 19. 5. - Bernard Lewis, historičar (* 1916)
* 22. 5. - Philip Roth, književnik (* 1933)
* 26. 5. - Alan Bean, astronaut, 4. čovek na Mesecu (* 1932)

### Jun/Juni/Lipanj
* 1. 6. - Sinan Sakić, pevač (* 1956)
* 2. 6. - Tatjana Krajač, novinarka (* 1979)
* 5. 6. - Daša Drndić, književnica (* 1946)
* 7. 6. - Željko Brkanović, skladatelj, pedagog (* 1937)
* 8. 6. - Anthony Bourdain, kuhar, putopisac (* 1956)
* 9. 6. - Fadil Vokrri, fudbaler, predsednik FS Kosova (* 1960)
* 18. 6. - XXXTentacion, hip hop muzičar (* 1998)
* 22. 6. - Vinnie Paul, rock bubnjar (* 1964)
* 27. 6. - Harlan Ellison, književnik i scenarist (* 1934)
* 27. 6. - Joe Jackson, patrijarh obitelji Jackson, menadžer (* 1928)
* 28. 6. - Goran Bunjevčević, fudbaler (* 1973)

### Jul/Juli/Srpanj
* 5. 7. - Claude Lanzmann, režiser (* 1925)
* 6. 7. - Shoko Asahara, vođa kulta (* 1966)
* 9. 7. - Peter Carington, 6. baron Carrington, britanski političar, posrednik u ex-Yu (* 1919)
* 14. 7. - Dragutin Šurbek, stolnotenisač (* 1946)
* 16. 7. - Marija Kohn, glumica (* 1934)
* 22. 7. - Hatidža Mehmedović, predsjednica Udruženja "Majke Srebrenice" (* 1952)
* 25. 7. - Sergio Marchionne, donedavni direktor Fiat Chryslera (* 1952)
* 26. 7. - Adem Demaçi, kosovski pisac i političar (* 1936)
* 29. 7. - Oliver Dragojević, hrvatski pjevač (* 1947)

### Avgust/August/Kolovoz
* 1. 8. - Alija Behmen, bivši premijer FBiH i gradonačelnik Sarajeva (* 1940)
* 13. 8.? - Enes Taso, poslednji general JNA (* 1946)
* 16. 8. - Aretha Franklin, kantautorka (* 1942)
* 16. 8. - Atal Bihari Vajpayee, bivši premijer Indije (* 1924)
* 18. 8. - Kofi Annan, bivši generalni sekretar UN, nobelovac za mir (* 1938)
* 21. 8. - Vesna Krmpotić, pjesnikinja (* 1932)
* 24. 8. - Ciril Zlobec, književnik i slovenski političar (* 1925)
* 25. 8. - John McCain, američki političar (* 1936)
* 25. 8. - Željko Cvijanović, novinar (* 1964)
* 26. 8. - Neil Simon, dramski pisac (* 1927)
* 31. 8. - Aleksandar Zaharčenko, proruski separatistički vođa u istočnoj Ukrajini (*1976)

### Septembar/Rujan
* 4. 9. - Vladeta Jerotić, neuropsihijatar, autor, akademik SANU (* 1924)
* 4. 9. - Marijan Beneš, bokser (* 1951)
* 6. 9. - Burt Reynolds, glumac (* 1936)
* 7. 9. - Branislav Jovin, arhitekta, urbanista (* 1935)
* 7. 9. - Drago Grdenić, kemičar, akademik HAZU (* 1919)
* 28. 9. - Predrag Ejdus, glumac (* 1947)
* 30. 9. - Jadranka Pejanović, srpska novinarka i glumica (* 1979)

### Oktobar/Listopad
* 1. 10. - Charles Aznavour, pjevač i glumac (* 1924)
* 2. 10. - Smilja Avramov, stručnjak za međunarodno pravo (* 1918)
* 2. 10. - Jamal Khashoggi, arapski novinar (* 1958)
* 3. 10. - Leon M. Lederman, fizičar, nobelovac (* 1922)
* 6. 10. - Montserrat Caballé, operna diva (* 1933)
* 12. 10. - Pik Botha, južnoafrički političar (* 1932)
* 14. 10. - Milena Dravić, glumica (* 1940)
* 15. 10. - Paul Allen, suosnivač Microsofta (* 1953)
* 20. 10. - Wim Kok, bivši premijer Holandije (* 1938)
* 25. 10. - Borislav Pelević, srpski političar (* 1956)

### Novembar/Studeni
* 2. 11. - Raymond Chow, filmski producent (* 1927)
* 11. 11. - Douglas Rain, glas HAL 9000 (* 1928)
* 11. 11. - Velimir Ćurgus Kazimir, književnik, novinar (* 1948)
* 12. 11. - Stan Lee, američki stripovski scenarist (* 1922)
* 23. 11. - Nicolas Roeg, filmski režiser (* 1928)
* 26. 11. - Bernardo Bertolucci, italijanski filmski režiser (* 1941)
* 26. 11. - Stephen Hillenburg, kreator *SpongeBob SquarePants* (* 1961)
* 30. 11. - George H. W. Bush, bivši predsednik SAD (* 1924)

### Decembar/Prosinac
* 3. 12. - Milena Dapčević, glumica (* 1930)
* 8. 12. - Milan Sijerković, meteorolog (* 1935)
* 12. 12. - Pavle Strugar, general JNA, osuđen pred ICTY (* 1933)
* 13. 12. - Božidar Stošić, glumac (* 1937)
* 17. 12. - Penny Marshall, režiserka (* 1943)
* 20. 12. - Mihajlo Mitrović, arhitekta (* 1922)
* 22. 12. - Paddy Ashdown, bivši Visoki predstavnik za BiH (* 1941)
* 24. 12. - Stanko Poklepović, nogometni trener (* 1938)
* 27. 12. - Jakša Fiamengo, pjesnik i tekstopisac (* 1946)
* 28. 12. - Amos Oz, književnik (* 1939)

## Nobelove nagrade
* '''Fizika''': Arthur Ashkin (optička pinceta) te Gérard Mourou i Donna Strickland (*[[chirped pulse amplification]]*, pojačanje ultrakratkih lasera)
* '''Kemija''': Frances Arnold (dirigirana evolucija enzima) te George Smith i Greg Winter (*[[Phage display]]*, prikaz veze gena i proteina)
* '''Fiziologija i medicina''': James P. Allison i Tasuku Honjo (imunoterapija raka)
* '''Književnost''': *odgođena za [[2019.]] godinu* - Olga Tokarczuk ("narativna imaginacija koja enciklopedijskom strašću predstavlja prelazak granica kao oblika života")
* '''Mir''': Denis Mukwege i Nadia Murad (rad protiv seksualnog nasilja u ratu)
* '''Ekonomija''': William Nordhaus i Paul Romer (integriranje promjene klime odn. tehnoloških inovacija u dugoročnu makroekonomsku analizu)

Godišnji kalendar

## Reference